«Guraso izateko modu asko daude» | EIBZko liburutegia\n2015/09/30 -n Amaia-kargitaratuta\n«Zenbat guraso izan ditzake haur batek?». Galdera hori da Daniela Cutasen (Budapest, Errumania, 1988) ikerketaren oinarria. Askorentzat, errazegia izan daiteke erantzutea; ez da hala, baina, Cutasentzat. Umeako (Suedia) unibertsitateko irakasle eta ikerlaria da, eta bere ikerketaren berri eman du Oñatiko Lege Soziologia Institutuak antolatutako mintegi batean; familia ereduen eta harremanen inguruan eztabaidatu dute munduko hamalau adituk.\nNola iritsi zara zure ikerketaren oinarri den galdera horretara?\nFamilia ereduak aldatzen ari dira azken urteetan. Teknologia aurrerapenek ugalketarako tekniketan garapen handia eragin dute, besteak beste. Eta, era berean, adopzio programak ere aldatu egin dira. Gaur egun, bikoterik ez duten emakume zein gizonek haur bat izan dezakete; baita sexu bereko bikoteek ere. Gizartean aldaketa nabarmenak izan dira, eta familia ereduetan ez ezik, guraso kontzeptuan ere eragina izan du horrek. Guraso kontzeptua etengabe eraldatzen ari da. Hala iritsi naiz nire ikerketaren hasiera den galdera horretara.\nZer da guraso izatea, beraz?\nGuraso izan daiteke genetikoki haurrarekin lotura bat duena; izan daiteke, halaber, haurrari oinarrizko beharrak asetzen dizkiona, hau da, heziketaz arduratzen dena, babes ekonomikoa eta emozionala eskaintzen dizkiona, eta abar. Edota guraso izan daiteke haurrarekin inolako loturarik izan gabe, eguneroko jardunean haurraren erreferente bilakatzen dena. Guraso izateko modu asko daude. Hor sortzen da, beraz, guraso kopuruaren inguruko auzia.\nGuraso izateak ez du zertan loturarik izan bikote batek izan dezakeen harremanarekin?\nEz, ez du zertan. Nahiz eta legeek hala adierazi. Ikusi besterik ez dago zenbat bikote banandu diren, eta, hala ere, elkarrekin haurra hezten jarraitzea erabaki dute. Beste adibide batekin azalduta: imajinatu haurra izan duen gazte bat oraindik ere gurasoen etxean bizi dela; berez aitona-amonak direnak guraso gisa har ditzake haurrak, bere eguneroko bizitzan eragin nabarmena dutelako. Egoera horretan, haurrak guraso asko izan ditzake aldi berean. Ideia horrekin poligamia bultzatzea leporatu didate zenbaitzuek. Ez da hori nik diodana.\nNolakoa da haurren pertzepzioa zentzu horretan?\nEz naiz psikologian aditua, baina oso bestelakoa izan daiteke. Ez du zertan txarra edo okerragoa izan; onurak ere izan ditzake. Suediako haurtzaindegi batean gertatu zen egoera hau, adibidez: haur batek banatuta zeuzkan gurasoak, eta, beraz, bi aldiz ospatzen zuen bere urtebetetzea, bi aldiz joaten zen oporretara, eta abar. Gainontzekoek bakarra zutela ikusita, haurrak abantaila gisa ulertu zuen bere egoera. Adibide bat besterik ez da.\nZerk definitzen du familia bat? Nortzuek osatzen dute?\nErantzuna oso zaila da. Gurasoen inguruan aipatu dudan bezala, ikuspuntuaren araberakoa da. Legeak modu batera definitzen badu ere, gizartean beste modu batera ikus daiteke. Iruditzen zait garrantzitsuagoa dela familiaren funtzioak eta onurak zeintzuk diren azpimarratzea; hori gero beste nonbait txerta daiteke eta.\nRolak ere aldatzen ari dira.\nBai, hala da. Orain arte, batzuentzat beharrezkoa zen aita bat eta ama bat izatea. Baina ikerketek erakutsi dute ezetz, ez dela horrela: ez dago zertan diferentziarik egon sexu bereko bi pertsonek hezitako haur baten eta sexu ezberdineko bikote batek hezitakoaren artean.\nFamiliak pisu handia du gaur egungo gizartean oraindik, baina familia ereduak aldatzen ari dira. Nola uste duzu gertatzen ari dela aldaketa hori mendebaldeko gizarteetan?\nHerrialde batzuetan hobeto eta beste batzuetan okerrago, egia esan. Aldaketak, oro har, Mendebaldeko gizarteetan gertatzen ari dira, gustatu ala ez, eta, askotan kultura talka bat izanik ere, pixkanaka-pixkanaka aurrera doaz. Duela ez urte asko, dibortzioaren kontua erabat ezezaguna zen, eta debekatuta zegoen zenbait herrialdetan. Egun, berriz, onartuta dagoen kontu bat da.\nHego Euskal Herrian, familia eredu tradizionalak dagoeneko erdia baino gutxiago dira. Nola da Europako beste herrialdeetan? Suedian, esaterako?\nHemen ere denetarik dago. Herrialde batzuetan, aldaketa oso modu eramangarrian gertatzen ari da; ez, ordea, beste batzuetan. Suedian, esaterako, adopzioa gai konplexua da, desberdintasun handiak daude: bikoteek haurrak adopta ditzakete, sexu berekoak edo desberdinekoak izan, baina bikoterik gabeko emakumeek ezin dute adoptatu, ez da legezkoa; hortaz, Danimarkara joan behar izaten dute. Hala ere, hori ez da oztopo: familia eredu berriak gero eta gehiago dira.\nHezkuntzan pauso asko daude emateke oraindik, ezta?\nBai, noski. Familia eredu berrien inguruan oso gutxi hitz egiten da, baina gizartean daude. Haurrei ere azaldu behar zaie zein den errealitatea. Baina hori ere herrialdearen legeen araberakoa da.\nLegeak ere aldatu beharko dira.\nLegeak dira oztoporik handienak. Egungo gizartean familia eredu berriak errealitate diren arren, zenbait herrialdetako legeek ez dute hori onartzen. Noski, legezko aitortza bat behar dute. Jakin dut Espainian sexu berekoen arteko ezkontzak baimentzen dituela legeak. Ez, aldiz, bikote horiek, ondoren, bikote gisa haur bat atzerrian adoptatu ahal izatea. Kontraesan handi bat da.\nKategoria Berria egunkaria, Gizartea, etiketak Aitor Biain, Daniela Cutas, Familia ereduak, Gurasoak by Amaia. Gorde lotura.


Patxitrapero: Internetek duen – zuen? - gauzarik onena\nInternetek duen – zuen? - gauzarik onena\nBizitzan ez zait askotan gertatu, baina inoiz, lortu izan det konexio ikaragarri ona ezezagun batekin, ezagutu berritan. Denbora izan berriketan egiteko eta, somatu, oso denbora laburrean, bestea fidatzekoa dala, eta utzi diezaiokedala nere etxeko giltza lasai asko, ez duelako kajoi bat ere zabalduko. Betidaniko lagunak gerala, sentsazio atsegin harrigarri hori.\nInterneten ere gertatu zait, behin baino gehiagotan. Somatu det, hariaren bestaldean, bestea fidatzeko modukoa dala, eta interneten izaerak berak, hasierako konfidantza hori sendotzen lagundu du: bestea aurrean ez izateak, eta berezko anbienteak (bakardadea, foko baten argi leuna, isiltasuna…) asko erraztu du lotsa eta kezka guztiak uxatzea, eta, libre, bestela beharbada esango ez nituzkeen batzuk lasaitasunez kontatzea.\nBesteak ere, neurri haundi edo txikiagoan, jasotzen du konfidantza hori, eta itzuli egiten du. Plazer haundia da. Internetek duen gauzarik onena da.\nBaina, bakarrik ote gaude benetan?\nPribatutasuna hauts dezaketen aukera guztien zerrenda haunditu baino ez da egin urteak aurrera egin ahala. Nahikoa da fede txar pixka bat izatea, eta ordu batzuk horretan ematea, inoren “etxean sartu eta kajoi guztiak irikitzeko”. Hala diote askok behintzat, eta inork esan gabe ere, hori egiteko erremita asko, edonoren eskura daudela, kontu jakina da.\nNahiz nere disko gogorrean deliturik ez dedan gordetzen, ez estatu kolpe diseinurik, ez Seichelles irletan konturik, ez harreman sexual zirraragarririk inorekin – bueno, ia inorekin ;-) kezkatu egiten nau inork nere konturik ezagutzea. Nere lagun batzuk neri kontatutakoa inork jakitea adina.\nInternet, itxuraz oso segurua, praktikan zuloz betetako koladorea da. Hola sentitzen naiz aspaldi honetan behintzat, eta gero eta uzkurrago nabil, arrazoi horrexegatik.\nInork lehorrago antzeman banau, barka bekit. (eta nik kontatutakoak ondo-ondo gordetzeko faborea egingo al dit!)\n. Patxi en 1:16 da manhã\nleire 5/11/2011 2:27 da tarde\nInternet, munstro hori! da komunikabidiak zabaltzen daben irudixa. Ez dala segurua? Gidatzia askoz insegurua da, eta hortxe gabiz millaka kilometro egiten, eta millaka milloi euro errepidetan gastatzen :-)\nInternet leku goxua eta samurra izan leike, jakin ezkero nora begiratu. Euskaldunori mesede handixa egin deskulakuan nago, errezagua dalako laztanak, musuak, patxuak eta besarkadak bialtzia, gure takartasunetik etaratzia; baitta ezezagunekin berba egitteko be! Twitterren adibidez!\nLagunak eta jente jatorra.\nhorregaittik, zuretako, Patxi Trapero, laztanak, musuak, patxuak eta besarkadak. Munnn!!!\nPatxi 5/14/2011 12:40 da manhã\nLeire, ez naiz internetez ari orokorrean, hor bat gatoz, pribatutasunaz baizik. Ez ditut adibideak ipini nahi inori pistarik ez ematearren, baina ustez seguru eta babestuta dabilela uste duen asko, erabat erratuta dabil.\nLaztanak, muxuak, patxuak eta besarkadak, beti ongietorriak, ta Leirerenak, ikutu Eibartar exotiko horrekin... ;-)\nNik ere badaukat, e? Bi masailetan banatzeko, tori muxu takar bi! ;-)


Pallars - Wikipedia, entziklopedia askea.\nPallars eskualdearen kokapena\nPallars Kataluniako herrialde historikoa da, 1936ko banaketa administratiboan Pallars Sobirà eta Pallars Jussà eskualdetan banatu zutena. Noguera Pallaresa iabaiaren arroak sortu zuen (Montsec mendilerrora arte). Geografikoki ibai honen eta bere ibaiadarren harana eta inguruko mendiez osatuta dago.\n1936ko banaketa administratiboan Pallars Jussà historikoari Kataluniako Generalitateak gobernatutako Ribagortzako lurralde batzuk ere gehitu zitzaizkion. 1990ean, berriz, Pallars Jussàtik banatu eta Alta Ribagorça eskualdea sortu zuten.\nPallars Jussàko konderria\nPallars Sobiràko konderria\nMultimedia: Pallars, Catalonia


Santiago bidea behor gainean\nJose Ramon Aranburu Arruti\nAndoni eta Unai, Argi eta Bikitxu behorren gainean, Santiagon.\nPentsatzen dut beste herritarren batek ere bide hau egin duela, baina niri harrigarria iruditu zitzaidan “Garroko Andonik” egin zuen ibilaldia. Bera abenturazale amorratua da, noski gehienak bere zaldiarekin egiten ditu. Oraingoan zaldiz egin du Santiago bidea kosta aldetik. Egun batean berarekin topo egin eta bere asmoak kontatu zizkidan eta harrituta geratu nintzen. Horrela, elkar ikusten genuen bakoitzean galdetzen nion ea nola zihoan bere asmoa.\nBidaia egin ostean, berarekin solasean jarri, eta honako galdera hauek egin nizkion:\nNola eta noiz burutu zitzaizun honako ideia hau?\nDuela 2 urte bazkaloste batean nire lagun Unairi esan nion: “¡Oye, tenemos que hacer el camino de Santiago a caballo¡ ¿Qué te parece? Vale, vale” erantzun zidan. Unai bera ere oso abenturazalea da eta ez zuen dudarik egin baiezkoa ematerakoan. Horrela hasi zen gure asmoaren antolaketa.\nZer moduz hartu zuten albistea etxekoek?\nOso ondo, asko babestu eta animatu gintuzten. Noiz irten zineten Santiago aldera? Uztailaren 23an abiatu ginen Igeldotik. Ni eta nire behorra “Argi” eta Unai bere behorra “Bikitxu”-rekin.\nZenbat egunetan egin zenuten bidaia?\n20 egunetan egin genuen bidaia, 780 kilometro. Egunean 55 bat kilometro, hamar bat ordutan.\nKontaiguzu nolakoa zen zuen eguneroko egitaraua\nSeiak aldera jaiki, garbitu, freskatu, ura eta jana eman zaldiei, guk gosaldu, denda bildu eta zazpiak aldera abiatzen ginen. Bost bat ordu egiten genituen jarraian, pixka bat deskantsatu eta bazkaldu ondoren berriz bidaiarekin jarraitzen genuen, iluntzeko zortziak aldera arte . Ondoren iritsitako herrian denda montatu, behorrei hankak begiratu, laztan batzuk egin, janaria eta ura eman. Gero guk afaldu eta deskantsatu egiten genuen hurrengo goizerarte. Normalean guk eramandako dendan egiten genuen lo. Gu iristerako, normalean albergeak beteta eta lekurik gabe egoten ziren, eta guztiak ez zeuden prestatuta animalientzat.\nGogorrak izaten al ziren egunak?\nBai, oso gogorrak. Kostako bidearen parte handiena asfaltozkoa da eta behorrak ikaragarri sufritzen zuten; askotan jota bukatzen zuten.\nZeintzuk nekatzen ziren gehien, zuek edo behorrak?\nDenok nekatzen ginen asko, bai gu eta baita behorrak ere, ordu asko dira eta bidea ez da egokiena honelako animalientzat.\nZein izan zen etaparik gogorrena?\nBilbotik Oviedoko probintzia pasa arteko etapak izan ziren, dena asfaltozko bidea zelako. Behin Lugoko probintzia pasa ondoren, askoz hobeto ibili ginen, bai gu eta baita behorrak, handik bukaera arte dena pista bidea zelako.\nJende asko ezagutu al zenuten bidaian?\nBai, jende asko ezagutu genuen eta gehiena leiala eta oso jatorra, han denak berdinak direlako.\nEguraldia lagun izan al zenuten?\nBai, normalean egun onak izan genituen, baina egun bare batean euria egin zuen eta nahiko bustita ailegatu ginen gure helmugara, baina suertea izan genuen, albergeak bete gabe zeuden eta lekua izan genuen goxo-goxo lo egiteko, bai guk eta baita gure behorrek ere.\nNolakoa izan zen Santiagora iristeko momentua?\nOso, oso ona, ez dugu ahaztuko. Abuztuaren 14an ailegatu ginen Santiagora eta harrera ezin hobea izan genuen, familiarekin elkartu ginen berriro, 20 egun pasa eta gero beraiengandik urruti. Denok pozik eta oso zoriontsu, bidaia bukatu zelako eta berriro denok elkarrekin geundelako eta ondo.\nIzan al zenuten anekdotarik?\nBai asko, gehienak onak, baina bakarren bat izan genuen txarra. Ez dakit zergatik, baina galdera hau egin didazunean anekdota txar bat etorri zait burura eta onak asko, baina txar hau askotan: Bilbotik gertu geundela, ijitu talde batek segitu egin gintuen atzetik, behorrak kendu nahian. Beraiei frente egitea erabaki genuen gure armak erakutsiz, atzera egin zuten eta pakean utzi gintuzten gure bidaia jarraitzen.\nNik beldur asko pasa nuen egun hartan; eskerrak gure katana eta ezpatari; bestela ez dakit nola bukatuko genuen; agian behorrik gabe.\nAbentura hau egin ondoren, ze etortzen zaizu burura?\nAbentura hau ikaragarria izan dela, ahaztu ezina, oso ona, baina baita ere oso gogorra. Momentuz ez genuke berriro horrelakorik egingo.\nHala ere beste abenturarik egiteko gogorik ba al duzue?\nBai, hurrengoa Transkantabriko Picos de Europatik, buelta egiteko gogoa dugu; dena mendiz mendi delako.\nAnimo bikote! Eta ea zer nolakoa den zuen hurrengo abentura.


Juniorrak Altsasuko Erramu Trofeoan bilduko dira etzi - Sakana - Guaixe.eus\nJuniorrak Altsasuko Erramu Trofeoan bilduko dira etzi\nGuaixe 2019-04-12 13:28\nAurreko urteko Erramu Trofeoa.\nIgandean Sociedad Deportiva Alsasuak antolatutako juniorren LX. Erramu Trofeoa jokatuko da Altsasun, 10:45ean, 89 km-ko proba\nAltsasu txirrindularien bilgune izango da beste behin. Burunda Trofeoari jarraiki, igandean Sociedad Deportiva Alsasuak antolatutako LX. Erramu Trofeoa jokatuko da, 10:45ean elkartearen egoitza zenaren paretik abiatuko dena.\nLehenik eta behin Zegamako bidegurutzeraino helduko dira txirrindulariak, handik buelta hartu eta atzera ere Altsasura heltzeko. Altsasuko bentatik Urdiaineraino helduko dira juniorrak, Urdiainen ezkerrera egin eta igerilekuetako bidea hartzeko. San Pedroko bidegurutzean Altsasuko norabidea hartuko dute, eta Basomuturrera heltzerakoan Institutuen bidetik sartuko dira, bertatik Altsasura sartzeko. Eta atzera ere ibilbide bera egingo dute: Urdiain, igerilekuetako bidea, San Pedro eta Institutuetako bidea. Ondoren, Altsasutik Altamira portua igoko dute, Olaztitik jaisteko eta segidan Urdiaineraino heltzeko. Atzera ere, San Pedrotik Altsasura helduko dira, eta Institutuetako errepidetik Altsasura helduko dira. Berriro ere Altamira igoko dute txirrindulariek, Olaztitik jaitsi eta Urdiaineraino heltzeko. Orduan, igerilekuetako bidetik eta San Pedrotik Altsasura helduko dira atzera ere, eta Institutuetako bidetik Altsasuko Zelai kalera aterata, Zegamako bidegurutzeraino helduko dira berriz. Buelta hartuta, Altsasura heldu eta Altamira igoko dute hirugarrenez, Olaztira jaitsi eta Altsasun Gartzia Ximenez kaletik igo, San Juan kalera sartu eta ezkerrera eginez Altzania kaleko helmugara heltzeko. Ibilbide oso mugitua aurreikusten da, txirrindularitzaz gozatzeko aproposa.\nBestalde, kadeteak Burlatan bilduko dira larunbatean, 15:30ean, Gaztetxoak Torneorako baliagarria den Beola Motor Sarian parte hartzeko (48 km).


Rakel Lopez Airas eta Markel semearen hiltzaileari "zigorrik gogorrena" ezarri diote\nEibarko udaletxean egindako prentsaurrekoan, Rakel Lopez Airas eta bere seme Markelen hilketengatik epaileak ezarri duen zigorraren berri eman dute Miguel de los Toyos alkateak, Marisa Soroa abokatuak eta hildakoen familiakoek.\nEta Kitto @etakitto\nAlbiste hau Eta Kittok argitaratu du eta Creative Commons BY-SA 2.0 lizentziari esker ekarri dugu.\nMadrilen bizi zen 44 urteko eibartarraren eta 12 urte betetzear zituen semearen hilketak 2017ko maiatzaren 2an gertatu ziren Alcobendasen (Madril) eta handik egun batzuetara, maiatzaren 30ean, bikotekidea atxilotu zuen poliziak, hiltzailea bera zela familiako kide bati aitortu zion-eta. Hilketen berri izan eta berehala Eibarko Udalak hildakoaren familiari laguntza eta babesa eskaini zizkien eta, besteak beste, gorpuzkiak Eibarrera ekartzen eta familia Madrilen egin den epaiketan akusazio gisa egon ahal izateko laguntza eman die. Alkatearen berbetan, “epaiketan epaimahaiak hartu du parte eta horrelakoetan egotea ez da erraza izaten familia arrunt batentzat”.\nAuzitegiaren sententziaren arabera, ama-semearen hiltzailea den Mounir Ayad-ek 25 urteko kartzela zigorra bete beharko du emakumearen hilketarengatik eta adin txikikoaren hilketarengatik, berriz, kartzela zigor iraunkor berrikusgarria (hau da, bizi osoko espetxealdi berrikusgarria) ezarri diote. Abokatuak esan duenez, “horrelakoetarako ezarri daitekeen zigorrik gogorrena da hori. Sententzia errekurritzeko aukera dauka orain eta hala egingo duela aurreikusi dezakegu, normala denez akusatuek beraien esku dauden baliabide guztiak erabiltzen dituztelako beti, baina hala ere sententzia irmoa dela esan daiteke”. Prentsaurrekoa amaitu aurretik Rakelen amak eta Markelen amamak, familiaren izenean, bere esker ona azaldu du “inguruan izan duten laguntza eta babesarengatik”.


gazte literatura: EGUNERO HASTEN DELAKO\nGisèle Sergier, filosofia ikasle gaztea, bere laguna den Muaricerekin oheratu da. Gisélek ez daki oso ondo zerk bultzatu duen Mauricerekin sexua izateko, baina ongi aso daki maitasunik ez dagoela tarteko. Haurdun geratu da Gisèle eta egoerari irtenbidea ematen saiatuko da. Ez du egoera absurdu honen fruiturik nahi. Abortatu behar du.\nHistoriak bakardadearen, neska deslaiaren eta isiltasunaren kutsua izango du. Zalaparta handirik gabe aurrera egiten duen istorio dramatikoa.\nKontakizuna linealki emanda dago; elipsi handiak egiten direlarik kapituluen artean. Kaleko filosofia tartekatuko du kontalariak filosofia ikaslaren historian eta zenbait pertsonaien berriketa etengabeak kontraste handia egingo du narrazioan nagusi diren isiltasuna eta serenitatearekin. Detaile txikietan oinarritutako deskripzio-zertzeladak. Oso pertsonaia gutxi akzioan: paisaia hutsa.\nKontatzeko eragatik eta erabiltzen duen gaiarengatik euskaldun-fededun zintzoak nagusi ziren euskal literaturan sekulako lurrikara eragin zuen nobela da hau. Egun klasiko bat da “Egunero hasten delako” liburua. Irakurri beharrekoa.\n(Seguraski kontakizunean agertzen den lokutorio telefonikoa zer den ez duzu jakingo: galdetu irakasleari!)\nEgunero hasten delako liburua, ez zait asko gustatu batez ere hasiera. Gero irakurtzen nijoan hainean gustatzen joan zitzaidan baino hala ere ez zait asko gustatu. Liburko pertxonaia batez ere Gisele da bera eta Mauricerez arteko erlazioaren ondoriak eta agertzen dira.Liburu hau edozein gazteri gomendatuko nioke zeren gazte askori gertatzen zaizkion arazoak gertatzen zaizkio eta.\nLiburu hau ez zait batere gustatu, hasiera eskasa, kaxkarra eta aspergarria dauka. Hasiera horrekin desanimatu egiten zara. Historia oso sinplea eta aspergarria iruditu zait baina beste aldetik erakusten dizu mende horietako emakumeak zer zailtasunak dituzte ume bat abortatzeko.\nNiri behintzat ez zait batere gustatu baino gogoa baduzu anima zaitez eta irakurri ezazu.\nOSTEGUNAK LIBURUAREN KOMENTARIOA!!!\nLiburu polita, unibertsitarioen ostegunak zenbaiteraino okertzen diren eta beraien abenturak kontatzen dituen liburua.Parregaria oso gustora irakurri dut, motza zen eta airean bukatzen da!!!irakurri polita da eta!\nLiburu pisutsua egin zait nahiz eta momentu batzuetan gustora irakurtzen haritu nahizen.Ez zait izugarri gustatu baina liburuaren gaia gustatu zait.\nLiburu hau ez zait batere gustatu. Oso historio aspergarria iruditu zait eta ulertzeko ez oso erraza. Kontatzeko era ez zait batere gustatu, nahasteko erraza egin zait. Ez nioke inori gomendatuko liburu hau irakurtzea baina hori zuen esku dago!\nAne G.I 2008-09 said...\nNiri liburu hau ez zait batere gustatu. Gaia sinplea da, hau da, egunero hasten direlako aukera berriak. Liburuaren hasiera aspergarria da baina gerora interes gehiago sartzen da. Zenbait atal ez dira oso ondo entenditzen batez ere, lehenengo hiru kapituluak. Erabiltzen duen euskera ez da hain ona beste liburuetan bezala. Nire ustez liburu honen historioa errreala da, zeren eta, edozein emakumeri gerta dakioke haurdun gelditzea eta gero abortatu nahi izatea. Eta nik ez nioke inori gomendatuko liburu hau irakurtzea.\nManex Z. 4.A 08/09 said...\nLiburua ez zait batere gustatu. Irakurtzeko zaila egin zait, historia oso nahasia dago hasieran batik bat. Protagonista Gisele da eta bere lagun Mauricerekin sexu arremanak izan ditu aurdun geratuz. Garbi dauka ez duela maite eta umea abortau nahi izango du... istorio aspergarria liburuak motza zirudien baino uste bainan luzeagoa egin zait. Ez nioke iñori gomendatuko aspergarria egin zait oso.\nLiburu polita iruditu zait, oso filosofikoa eta ulertzeko ez oso zaila. Idazleak idatzitako “Ehun metro” liburua irakurria nuen eta egia esan, idazlearen idazkera estiloa gogoko dut. Oso erreala da liburuaren hasiera, istorioa kontatu bitartean zigarroa eskaintzeko edo garagardoren bat eskatzeko sartzen dituen esaldiak dira arraroen egin zaizkidanak.\nLiburuan, Gisèle Sergier, bere lagun Muaricerekin oheratu da baina zergatik egin duen ondoegi jakin gabe. Gisèle, haurdun geratzen da eta maite ez duela ziur dagoenez umea abortatu nahi du.\nGai sinpleko liburuak gustatzen bazaizkizu hau da zure liburua, ez du denbora gehiegi kentzen eta hasierak gehiegi entretenitzen ez duen harren liburu honek zer pentsa handia ematen du. IRAKURRI EZAZU MEREZI DU ETA!\nAlex.G 4.A 2012-13 ikasturtea\nNik Egunero hasten delako liburua irakurri dut. Libru hau polita eta interesgarria iruditu zait nahiz eta hasiera nahiko astuna eduki. Liburu honetako protagonista nagusia Gisele dela nahiz eta Maurice ere protagonista inportantea izan. Liburu honek garai batean abortatzeak zein zaila den azaltzen digu. Historioa gaur egun gerta daitekenarekin lotu daiteke, izan ere orain nahiz eta abortatzea libre dagoen neska asko egon dira Giseleren lekuan.Liburu hau edozeini gomendatuko nioke pazientzia hartu ezkero erraz irakurtzen delako. Animatu irakurtzera!!\nNerea G. 4.B (2012-2013)\nIrakurri dudan liburu hau, asko gustatu zait, misterioa tartean dagoelako. Liburu honetako protagonista nagusia Gisele izeneko neska beltzaran bat da. Gisele, Maurice izeneko gizon batengatik haurdun geratzen da, baina Giselek ez du ume hori eduki nahi, eta ahalegin guztiak egiten ditu abortatzeko. Liburu hau, nolabait errealitatean jazotzen diren arazoetan oinarrituta dago. Nik liburu hau, 15-16 urteko gazteei gomendatuko nieke, erraz irakurtzen den liburu horietako bat delako. Anima zaitezte!\nAnder G. 4B 2012-2013\nLiburu hau ez zait asko gustatu, izan ere nahiko aspergarria eta pisutsua iruditu zait, batez ere hasieran. Bertan, Gisèle Sergier izeneko emakume gazte baten historia bat kontatzen digu. Gisèle bere lagun Mauricerekin oheratzen da eta harreman sexualak izaten dituzte. Ondoren, Gisèle haurdun geratzen da eta haurra abortatu nahi du. Amaieran zer gertatzen den jakin nahi baduzu anima zaitez irakurtzera. Liburu hau ez nioke inori gomendatuko, baina gomendatze ezkero gure adineko gazteei gomendatuko nioke.\nUnai A. 4A 2012-13\nLiburua irakurtzeko erraza da, baina ulertzeko, historioa bera ulertzeko erraza da baina tartean sartzen dituen komentaketak edo pentsamenduak nahaskorrak egin zaizkit. Neska gazte batek, bere gelakide batekin izan duen gau bateko harremanarekin haurdun geratzen da, ondorioz, mutilak ez daki ezer eta abortatzea erabakitzen du. Hirugarren ginekologoaren laguntzaz lortzen du bere nahia eta hori gainditzea lortzen du. Nire iritziz liburu nahiko polita da eta edonori gomendako nioke irakur dezan.\nAimar Z. 4.B 2012-13\nLiburuaren hasiera nahiko zaila egin zait ulertzea, ondoren Gissele izeneko neskaren historioa kontatzen hasten denean polita iruditu zait. Halaz eta guzti ere, tarteka idazleak bere gogoetak edo pentsamenduak idazten ditu eta horiek nahaskorrak gertatu zaizkit. Liburuaren mamia eta amaiera nahiko politak iruditu zaizkit, gaur egunerako nahiko arraroak baino. Liburua edonori gomendatuko nioke irakur dezan, baina nahiz eta motxa izan pazientzia apur batekin.\nAnder Z. 4A 2012/2013\nULYSSES MOORE - DENBORAREN ATEA


600.000 emakume inguru hiltzen dira urtero Afrikan erditzean, Matres Mundi Internazionalen arabera | Consumer\n600.000 emakume inguru hiltzen dira urtero Afrikan erditzean, Matres Mundi Internazionalen arabera\nKontinente horretan erditu diren emakumeen % 30ek baino ez du jasotzen gutxieneko osasun-prestakuntza duten pertsonen laguntza.\nMatres Mundi Internacional GKEak salatu du Afrikan 600.000 emakume hiltzen direla urtero erditzean. Erakundeak gogorarazi du Europan hiltzen diren 12.000 lagunen kopurua baino 50 aldiz handiagoa dela, eta adierazi du egoerak “okerrera egiten duela”; beraz, “herrialde aberatsen kontzientzia mobilizatu beharko lukete”.\nErditzean hiltzen diren amek ezin dute gainditu Europan hiltzen ez diren infekziorik, desnutrizioa baitute, defentsa gutxi dituzte eta oso ahulduta dituzten beste gaixotasun batzuk dituzte. Erdira murritz daiteke erditzean laguntzen duten pertsonek eskuak bakarrik garbituko balituzte; neurri higieniko hori ez da hartzen ur-arazoengatik, inkulturagatik eta kontinenteko pobrezia gorriaren egoeragatik. Josep María Carrerak, GKEko lehendakariak eta Medikuntza Perinatal Munduko Elkarteko idazkariak, azaldu zuen.\nPrentsaurrekoan bertan argitaratu zen AMMPren urteko txostena. Txosten horren arabera, Afrikan erditu diren emakumeen % 30i bakarrik ematen dio osasun-prestakuntza txikiena duen norbaiten laguntza. Hala ere, lan honen arabera, gehienek ez dute gutxieneko bermerik. Herrialdekako egoerari buruz, txostenak dio Somalian bizirik jaiotako 1.000 haurretatik 200 hil egiten direla bizitzako lehen astea bete baino lehen, eta beste lau herrialde aberatsetan hiltzen direnak, berriz, 1.000 haurretik. Haitin, 1.000 haurretik 180k ez dute bizitzako lehen astea gainditzen, eta Malin, 1.000 haurretik 120 hiltzen dira jaio eta berehala.\nKopuru horiek nahikoak izan beharko lirateke “jendeak ezin du lorik egin aske, edozein unetan ustiatuko duen bonba bat baita”, esan zuen Carrerak, herrialde aberatsak apur bat okerrago bizi direla eta pobreei “nahiz eta beren interesagatik izan eta etorkinen elur-jausiak saihesteko” laguntza emateko, morala eta arriskutsua baita uzte-dinamika horretan jarraitzea.\nAfrika mujeres-eu parto-eu


euskara | Lander Arbelaitz\nHasiera » Honela etiketaturiko artikuluak: "euskara"\nPosted in Estaturik gabeko nazioak, Euskal Herria, Hizkuntzen aldeko borrokak\nNahiko oharkabean igaro da euskaldunoi aste honetan eman diguten kolpea. Hitz potoloz jositako titularren bitartez kontatu zaigu EAEko Auzitegi Gorenak indargabetu egin duela Gipuzkoako Foru Aldundiaren Euskararen Normalizazio Plana, erdaldun elebakarrak “diskriminatzen” dituela argudiatuta. Zer gertatu da baina? Euskaldunek erdaldunak diskriminatu? Nola baina? 1- Euskaldunok bizi dugun zapalkuntza egoerara ez gara kausa metereologikoengatik heldu. Inork ez du bere hizkuntza albo batera...\n“Euskara eta askatasuna” mahai ingurua Danbadan, normalizazioaren aldeko borrokaz\nPosted in Euskal Herria, Hizkuntzen aldeko borrokak, Komunikazioa politika da\nPropaganda pixka bat: Datorren asteburuan Ernai eta Aitzina gazte mugimenduek antolatu duten Gazte Danbadan mahai-ingurua egingo dugu, euskararen aldeko borrokaren ikuspegi askatzaileaz aritzeko. Luxuzko hiru parte hartzaile izango ditugu: – Estitxu Eizagirre, ARGIAko kidea eta hainbat saltsatan ibilia: bertso eskolak, Larraulgo eskola txikia eta errausketaren aurkako Aiztondo plataformako kidea, bere blogean feminismo gaiak jorratzen ditu besteak beste. – Zigor Etxeburua,...\nEuskal komunitatea Interneten indartzeko zenbait irizpide\nGipuzkoako Foru Aldundiak antolatutako Euskal edukiak eremu globalean jardunaldietan hartu ditudan oharrak dira ondorengo lerroetan topatuko dituzunak. Vicent Partal, vilaweb.cat agerkari digitaleko sortzaile eta zuzendariak eman duen hitzaldikoak dira denak. Ez da lehen aldiz pertsonaia inspiragarri hau gure artean duguna, besteak beste, ARGIAk antolatutako hitzaldi batean izan zen kataluniarrek .cat nola lortu zuten azaltzen. Euskaldunoi kemen eta argia ematen saiatzen da beti bere...\nbds UVF ipar irlanda donostia ciu errepublikar israel independentismoa erc katalunia askegunea Maroko PKK euskara kurdistan preso erreferenduma cup derry mural europa desobedientzia euskal herria irlanda iparraldea scotland adams maputxe sahara Euskal Herria herrialde katalanak loialista snp palestina bakea egunerokoa zibila Eskozia brasil escocia independentzia ira referendum stormont belfast bobby sands


FAGOR ARRASATEK ESKAERA GARRANTZITSU BAT JASO DU GESTAMP-ETIK HAREN LANTEGI ERRUSIARRERAKO - Fagor Arrasate\nFAGOR ARRASATEK ESKAERA GARRANTZITSU BAT JASO DU GESTAMP-ETIK HAREN LANTEGI ERRUSIARRERAKO\nMilioi askoko eskaera egin dio Fagor Arrasateri munduko estanpatzaile nagusienetako batek.\nGESTAMP AUTOMOCIONek munduko estanpatzailerik nagusienetakoak eta estanpatutako piezen sektorean erreferentea denak, FAGOR ARRASATERI milioi askoko eskaera egin dio bi prentsa linea tandem egiteko. GESTAMPek Rusian duen lantegian instalatuko dira, Moskutik hurbil.\nLehena, G1 motako prentsa linea robotizatua da, 200 tonako link drive prentsa-burua du eta 2500 x 2400 mm-ko dimentsiodun mahaia. Makina indartsu honek 600 tonako CNC kuxin inteligentea eta elektronikoa du, presio diferentziatua eta 8 jarduera puntu. Prentsa hau, efektu arrunteko 5 prentsekin osatzen da, bakoitzak 1000 tona ditu eta 4500 x 2300 mm-ko tamainua. Prentsa guztiek trokel aldaketa azkarra dute mahai mugikorrei eta amarratze automatikoari esker. Gainera, buru-prentsak mikro-inch sistema du potentzian erreminten doiketa egiteko.\nBigarren linea robotizatua G2 modeloa da, 1500 tonako link drive prentsa-burua du eta 3350 x 2300 mm-ko dimentsiodun mahaia. Beste lineak bezala, CNC kuxin inteligentea du (honek 300 tonakoa) eta 8 jarduera puntu. Ondoren efektu arrunteko 5 prentsa ditu, bakoitzak 630 tona ditu eta 3350 x 2130 mm-ko mahaia. Era berean, trokelak automatikoki eta azkar alda daitezke.\nFagor Arrasate, gaur egun, automozio sektorean piezak fabrikatzeko era honetako instalazio handiak egiteko gai den enpresa gutxi horietako bat da.


I. AIAKO HARRIA MENDI MARTXA LASTERKETA - 2021 - Lasterketak.eus\nParte hartzeko bi modu eskaintzen ditugu, ibilaldi neurtua eta mendi-lasterketa. Bi kasuetan ibilbide bera izango da.\nIbilaldi neurtua: Proposatzen dugun lehenengo aukera lehiarik gabeko ibilaldi neurtua egitea da. Banaka edo taldeka, norberak bere erritmoan ibilbideaz gozatzeko aukera izango dute parte-hartzaileek. COVID-19ari aurre egiteko hartzen ari diren neurrien arabera, taldekide kopurua mugatua izan daiteke. Pizgarri modura, sari berezi bat emango diogu ibilbidea egiteko guk proposatuko dugun denboratik gertuen gelditzen den parte-hartzaile edo taldeari.\nMendi-lasterketa: Erronka handiago baten bila dabiltzanentzako, ibilbide neurtuaren bide bera eginez, mendi-korrikalariek euren burua probatzeko aukera izango dute. Lasterketaren irteera ibilbide neurtuarena eta gero izango da, eta ibilbidea egiteko denborarik gutxien behar duena izango da irabazlea.\nArritxulo aterpetxea, Oiartzun, Gipuzkoa